VENDIM
Nr. 721, datë 1.12.2017

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA REALIZIMI I PROJEKTIT “BELVEDERE VLORË” 

Në mbështetje të nenit 100 të Kushtetutës, të neneve 5, pika 1, 20 dhe 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë pronë private për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë” dhe të ligjit nr. 130/2016, “Për buxhetin e vitit 2017”, të ndryshuar, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarëve të pasurive të paluajtshme, pronë private, që preken nga realizimi i projektit “Belvedere Vlorë”.
2. Shpronësimi të bëhet në favor të Bashkisë Vlorë.
3. Kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi, për pasuritë sipërfaqe tokë truall, me një vlerë të përgjithshme prej 9 561 931 (nëntë milionë e pesëqind e gjashtëdhjetë e një mijë e nëntëqind e tridhjetë e një) lekësh.
4. Vlera e përgjithshme e shpronësimit, prej 9 561 931 (nëntë milionë e pesëqind e gjashtëdhjetë e një mijë e nëntëqind e tridhjetë e një) lekësh, do të përballohet nga llogaria “Fondi i shpronësimeve” në Bankën e Shqipërisë.
[bookmark: _GoBack] 5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2017, miratuar për Ministrinë e Infrastrukturës dhe Energjisë. 
6. Shpronësimi të fillojë menjëherë pas botimit të këtij vendimi në Fletoren Zyrtare.
7. Pronarët e listës që i bashkëlidhet këtij vendimi do të kompensohen për efekt shpronësimi, pasi të kenë paraqitur dokumentacionin e plotë të pronësisë pranë Bashkisë Vlorë. 
8. Zyra Vendore e Regjistrimit të Pasurive të Paluajtshme Vlorë, brenda 30 ditëve nga data e miratimit të këtij vendimi, në bashkëpunim me Bashkinë Vlorë, të fillojnë procedurat për hedhjen e gjurmës së projektit mbi hartën treguese të regjistrimit, sipas planimetrisë së shpronësimit të miratuar, dhe të bëjnë kalimin e pronësisë për pasuritë e shpronësuara në favor të shtetit.
9. Zyra Vendore e Regjistrimit të Pasurive të Paluajtshme Vlorë të pezullojë të gjitha transaksionet me pasuritë e shpronësuara, deri në momentin që të realizohet procesi i hedhjes së gjurmës së projektit mbi hartën treguese të regjistrimit, si dhe kalimi i pronësisë për pasuritë e shpronësuara.
10. Ngarkohen Ministria e Infrastrukturës dhe Energjisë, Zyra Vendore e Regjistrimit të Pasurive të Paluajtshme Vlorë dhe Bashkia Vlorë për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTRI
Senida Mesi







Shtojca 1

LISTA E PRONARËVE TË PASURIVE PRONË PRIVATE QË SHPRONËSOHEN NGA PROJEKTI “BELVEDERE” NË LAGJEN “UJI I FTOHTË”, VLORË
Çmimi i truallit sipas VKM-së nr. 89, datë 3.2.2016
Çmimi për objektet sipas VKM-së nr. 138, datë 23.3.2000 dhe udhëzimit nr. 3, datë 28.12.2016 të EKB-së Tiranë
	Nr.
	ZK
	Nr. i pasurisë
	Adresa
	Pronari
	Sipërfaqe trualli
	Çmimi i truallit lekë/m²
	Vlera e truallit lekë
	Sipërfaqe ndërtimi
	Çmimi i ndërtimit lekë/m²
	Vlera e ndërtimit lekë
	Vlera e truallit dhe e ndërtesës
	Shënime

	Belvedere në lagjen “Uji i Ftohtë”, Vlorë

	1
	8602
	43/560/3
	Vlorë
	Agllai Dhima, Gjergji Dhima,Theodhori Dhima, Zaharulla Dhima,Leonora Hyso dhe Olketa Shuka 
	877
	10903
	9,561,931
	 
	 
	 
	9,561,931.00
	Konfirmuar nga ZVRPP-ja Vlorë

	
	
	
	
	
	
	
	
	
	
	
	9,561,931.00
	



